Diari Oficial de la Generalitat Valenciana


Sumari del DOGV 4245, del 09-05-2002 (2002/4228)

Informació pública del dictamen sobre la proposta d'aprovació del programa per al desenvolupament de l'actuació integrada per a la urbanització de la unitat d'execució Horta del Carme.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4228


Organisme emissor
:   Ajuntament d'Ibi

Tipus de document
:   Anunci

Informació pública del dictamen sobre la proposta d'aprovació del programa per al desenvolupament de l'actuació integrada per a la urbanització de la unitat d'execució Horta del Carme. [2002/A4228]
  
A fi de complir el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, vist que s'ha intentat la notificació sense que s'haja pogut efectuar, i perquè en prenguen coneixement el senyor José Martínez Cañadas i la senyora Dolores Escudero Salvador, la senyora Begoña Vicent Aracil, senyora María Paz Micó Alfonso i el senyor Antonio Miras Martínez i la senyora María Pilar Castro Andújar, es fa públic:
  
«El Ple de l'Ajuntament, en la sessió ordinària del dia 5 de novembre de 2001, va adoptar l'acord següent:
  
Punt 3.1. Dictamen sobre la proposta d'aprovació del programa per al desenvolupament de l'actuació integrada per a la urbanització de la unitat d'execució Horta del Carme.
  
Es té coneixement de la proposta del tinent d'alcalde delegat d'Urbanisme i Obres, on s'assenyala:
  
Antecedents
  
El programa d'actuació integrada de la unitat d'execució Horta del Carme ha sigut formulat per l'Ajuntament, en règim de gestió directa, i s'ha tramitat pel procediment ordinari establit en l'article 46 de la Llei Reguladora de l'Activitat Urbanística (LRAU).
  
El programa presentat consta d'alternativa tècnica, projecte de delimitació de l'àrea integrada, projecte de reparcel·lació i projecte d'urbanització.
  
A este efecte, s'han remés els avisos corresponents als propietaris cadastrals afectats, i s'ha publicat l'edicte amb la informació disposada en l'article 46.3 de la LRAU, tant en el Diari Oficial de la Generalitat Valenciana de data 8 d'agost de 2001, com en el diari Información de data 30 de juny de 2001, editat a la Comunitat Valenciana.
  
Transcorreguts els 20 dies hàbils d'informació pública, els propietaris afectats han presentat les al·legacions oportunes en defensa dels seus interessos.
  
Vistes les anteriors al·legacions i d'acord amb l'informe jurídic elaborat com a resposta a elles, es tramita la modificació del projecte de reparcel·lació.
  
El procediment que se seguix és correcte d'acord amb les regles disposades en els articles 46 i 52 de la LRAU.
  
Atés que d'acord amb el que disposa l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, correspon el Ple de la corporació l'adopció de l'acord oportú, amb el previ dictamen de la Comissió Informativa d'Urbanisme.
  
Vist el dictamen favorable emés per la Comissió Informativa d'Urbanisme i Obres Públiques, Règim Administratiu i Seguretat Ciutadana.
  
La corporació, per unanimitat dels assistents, acorda:
  
Primer
  
Acordar la gestió directa de la unitat d'execució Horta del Carme.
  
Segon
  
Aprovar el programa d'actuació integrada presentat per l'Ajuntament d'Ibi, així com els seus respectius projectes de delimitació de l'àrea integrada, projecte de reparcel·lació i projecte d'urbanització.
  
Tercer
  
Notificar l'acord d'aprovació municipal del programa d'actuació integrada, projecte de delimitació, projecte de reparcel·lació i projecte d'urbanització a les persones interessades.
  
Quant al programa, trametre'n una còpia diligenciada al Registre de Programes i d'Agrupacions d'Interés Urbanístics dependent de la conselleria competent en matèria d'urbanisme a efectes merament informatius (articles 49, 59 i disposició addicional 3a de la LRAU). Complit el dit tràmit, es procedirà a la publicació del programa en el Butlletí Oficial de la Província d'Alacant.
  
Respecte del projecte de reparcel·lació, se'n traslladarà una còpia als serveis territorials de la Direcció General d'Urbanisme i Ordenació del Territori de la Conselleria d'Obres Públiques, Urbanisme i Transports, a efectes merament informatius (disposició addicional 3a de la LRAU). Complit el dit tràmit, es procedirà a la publicació del projecte de reparcel·lació en el Diari Oficial de la Generalitat Valenciana i, una vegada ferm en via administrativa, s'inscriurà al Registre de la Propietat, després de l'atorgament del document públic que indique el seu contingut.»
  
Cosa que es comunica als efectes oportuns, amb l'advertiment que contra el dit acte, que posa fi a la via administrativa, podrà interposar-se, amb caràcter potestatiu, un recurs de reposició davant del Ple de la corporació, en el termini d'un mes des de l'endemà de la publicació.
  
Igualment, podrà interposar-se directament un recurs contenciós administratiu, en el termini de dos mesos des de l'endemà de la present publicació, davant del Tribunal Superior de Justícia de la Comunitat Valenciana, Sala Contenciosa Administrativa, sense perjudici de qualsevol altre que estime oportú.